ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
ΚΟΜ Î93) 17 τελικό 
Βρυξέλλες, 15 Ιανουαρίου 1993 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
για τη χορήγηση κοινοτικού οανείου στην Ιταλική Δημοκρατία 
(υποβληθείσα από την Επιτροπή) 
- 1 -
ΑΙΤΙΟΛΟΓΙΚΗ ΕΚΘΕΣΗ 
Αίτηση της Ιταλικής Κυβέρνησης για τη χορήγηση 
κοινοτικού δανείου νια τη στήριξη του ισοζυγίου πληρωμών της 
1. Η ιταλική κυβέρνηση (με επί CM */..',, της 2ας Οκτωβρίου 1992, του 
υπουργού οικονομικών κ. Barucci προς τον κ. Delors) υπέβαλε αίτηση 
για τη χορήγηση κοινοτικού δανείου ύγθ«»<* 8.000 εκατ. ECU, βάσει του 
κανονισμού του Συμβουλίου (ΕΟΚ) αριθ. 1969/88 της 24ης Ιουνίου 1988 
για τη θέσπιση μηχανισμού μεσοπρόθεσμης οικονομικής στήριξης του 
ισοζυγίου πληρωμών των κρατών μελών. 
2. Κατά την περίοδο νομισματικών διαταραχών που οδήγησε στην 
επανευθυγράμμιση της ισοτιμίας της ιταλικής λιρέτας στο πλαίσιο του 
μηχανισμού συναλλαγματικών ισοτιμιών του Ευρωπαϊκού Νομισματικού 
Συστήματος και, στη συνέχεια, στην αναστολή της συμμετοχής της 
λιρέτας στο μηχανισμό αυτό, σημειώθηκε μια ιδιαίτερη εκτεταμένη 
διαφυγή κεφαλαίων από την Ιταλία, μια σημαντική μείωση των 
συναλλαγματικών αποθεμάτων της και μια αισθητή αύξηση του επίσημου 
βραχυπρόθεσμου χρέους της. Η εισροή κεφαλαίων στην Ιταλία από το 
Σεπτέμβριο και μετά επέτρεψε μόνο μια μερική ανασύσταση των 
συναλλαγματικών αποθεμάτων της. 
3. Η αίτηση χορήγησης κοινοτικού δανείου για τη στήριξη του ισοζυγίου 
πληρωμών αποτελεί στοιχείο της στρατηγικής της ιταλικής κυβέρνησης 
για την αποκατάσταση της αξιοπιστίας των πολιτικών της και της 
σταθερότητας των χρηματοπιστωτικών αγορών. Η στρατηγική αυτή 
αποσκοπεί στην ανασύσταση των συναλλαγματικών αποθεμάτων, την 
προετοιμασία της επανένταξης της λιρέτας στο μηχανισμό 
συναλλαγματικών ισοτιμιών και την επάνοδο των επιτοκίων στα κανονικά 
επίπεδα τους. Η επιτυχής εφαρμογή των μέτρων δημοσιονομικής 
προσαρμογής αποτελεί απαραίτητη προϋπόθεση για την αποκατάσταση 
αυτής της αξιοπιστίας. Μετά από μια πολυετή περίοδο υψηλών 
δημοσιονομικών ελλειμμάτων, που αντιπροσώπευαν περισσότερο από το 
10% του ΑΕγχΠ, και συνεχούς αύξησης της αναλογίας του δημόσιου 
χρέους στο ΑΕγχΠ (σε περισσότερο από 100%), η ιταλική κυβέρνηση 
προετοίμασε για το 1993 μια δέσμη εκτεταμένων μέτρων δημοσιονομικής 
προσαρμογής. Τα μέτρα αυτά αποτελούν το πρώτο στάδιο του 
προγράμματος προσαρμογής της ιταλικής κυβέρνησης για την περίοδο 
1993-1995, το οποίο προβλέπει τη μείωση κατά το ήμισυ του συνολικού 
δημοσιονομικού ελλείματος και τη σταθεροποίηση της αναλογίας του 
δημόσιου χρέους στο ΑΕγχΠ έως το 1995. Ένα από τα σημαντικότερα 
χαρακτηριστικά του προϋπολογισμού του 1993 είναι η προσπάθεια 
οριστικής εξάλειψης ορισμένων διαρθρωτικών προβλημάτων των δημόσιων 
οικονομικών της Ιταλίας. 
4. Όσον αφορά το δάνειο για τη στήριξη του ισοζυγίου πληρωμών, η 
Επιτροπή προτείνει τον καθορισμό συνοδευτικών όρων που να ενισχύουν 
τους (ήδη αισθητούς λόγω των πιέσεων των αγορών) εξωτερικούς 
περιορισμούς, έτσι ώστε να καθίσταται επιτακτική η ανάγκη 
ολοκλήρωσης από την ιταλική κυβέρνηση της προγραμματισθεί σας για το 
1993 και τα επόμενα χρόνια διαδικασίας δημοσιονομικής προσαρμογής. 
Για το σκοπό αυτό, προτείνεται η χορήγηση του δανείου σε δόσεις, οι 
οποίες θα συνδέονται στενά με το χρονοδιάγραμμα των ιταλικών 
προϋπολογισμών και θα εξαρτώνται, σε κάθε στάδιο, από την εφαρμογή 
κατάλληλων μέτρων δημοσιονομικής προσαρμογής. 
5. Η Νομισματική Επιτροπή εξέτασε την αίτηση της ιταλικής κυβέρνησης 
στις 14 Ιανουαρίου 1993. Εκτίμησε με θετικό πνεύμα το ιταλικό 
πρόγραμμα προσαρμογής, υπογράμμισε την ανάγκη τήρησης των 
δημοσιονομικών στόχων και, γενικότερα, υποστήριξε την πρόταση της 
Επιτροπής για την προσέγγιση που πρέπει να υιοθετηθεί σχετικά με την 
αίτηση χορήγησης δανείου. 
6. Λαμβανομένων υπόψη των ανωτέρω παρατηρήσεων, η Επιτροπή προτείνει 
στο Συμβούλιο την έγκριση της συνημμένης απόφασης για τη χορήγηση 
δανείου ύψους 8.000 εκατ. ECU στην Ιταλική Δημοκρατία. 
- 1 £-
ΠΡΟΤΑΣΗΣ ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
[της 1993] 
για τη χορήγηση κοινοτικού δανείου στην Ιταλική Δημοκρατία 
(03/.../ΕΟΚ) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΉΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Ευρωπαϊκής Κοινότητας, 
τον κανονισμό του Συμβουλίου (ΕΟΚ) αριθ. 1969/88 της 24ης Ιουνίου 1988 
για τη θέσπιση ενιαίου μηχανισμού μεσοπρόθεσμης οικονομικής στήριξης 
του ισοζυγίου πληρωμών των κρατών μελών*1), και ιδίως το άρθρο 1, 
την πρόταση της Επιτροπής, η οποία υποβλήθηκε κατόπιν διαβουλεύσεως με 
τη Νομισματική Επιτροπή, 
Εκτιμώντας: 
ότι η Ιταλική Δημοκρατία υπέβαλε αίτηση παροχής μεσοπρόθεσμης 
χρηματοδοτικής συνδρομής για τη στήριξη του ισοζυγίου πληρωμών της και 
του οικονομικού προγράμματος προσαρμογής και μεταρρυθμίσεων που έχει 
θέσει σε εφαρμογή· 
ότι το τρέχον συνολικό ποσό των δανείων που έχουν χορηγηθεί στα κράτη 
μέλη δεν υπερβαίνει το ανώτατο όριο που προβλέπεται στον κανονισμό 
(ΕΟΚ) αριθ. 1969/88· 
ότι επιπλέον των άμεσων προβλημάτων ισοζυγίου πληρωμών που οφείλονται 
στη σημαντική διαφυγή κεφαλαίων κατά την πρόσφατη περίοδο νομισματικών 
διαταραχών, της επακόλουθης μείωσης των συναλλαγματικών αποθεμάτων και 
της αύξησης του βραχυπρόθεσμου χρέους της, η ιταλική οικονομία 
χαρακτηρίζεται από σοβαρές διαρθρωτικές ανισορροπίες, ιδίως στο 
δημοσιονομικό τομέα, οι οποίες επηρεάζουν τη σταθερότητα της εξωτερικής 
θέσης της· ότι η χορήγηση σε δόσεις, παράλληλα με την εφαρμογή μέτρων 
εξυγίανσης και προσαρμογής, δανείου για τη στήριξη του ισοζυγίου 
πληρωμών είναι δικαιολογημένη· ότι το ποσό του δανείου αυτού θα 
διατεθεί για την ενίσχυση των συναλλαγματικών αποθεμάτων της Ιταλίας· 
Μ) ΕΕ αοιθ. L 178 της 8.7.1988, σ.1 
. 2 -
ότι η ιταλική κυβέρνηση προτίθεται να εντάξει εκ νέου το νόμισμα της 
στο μηχανισμό συναλλαγματικών ισοτιμιών του Ευρωπαϊκού Νομισματικού 
Συστήματος· ότι η επιτυχία της επανένταξης αυτής απαιτεί την υλοποίηση 
προγράμματος για την περαιτέρω μείωση του πληθωρισμού και την εξυγίανση 
των δημόσιων οικονομικών· ότι οι στόχοι αυτοί αποσκοπούν στη βελτίωση 
της σύγκλισης με τις οικονομίες της Κοινότητας που εμφανίζουν τα 
καλύτερα αποτελέσματα και δεν μπορούν να επιτευχθούν παρά μόνο μέσω 
ενός αισθητού περιορισμού των ελλειμμάτων του δημόσιου τομέα και της 
επακόλουθης σταδιακής μείωσης της αναλογίας του δημόσιου χρέους στο 
ΑΕγχΠ, μέσω της μεταρρύθμισης των διαρθρώσεων του δημόσιου τομέα, μέσω 
μιας αυστηρής νομισματικής πολιτικής και μιας πολιτικής σταθερής 
συναλλαγματικής ισοτιμίας· 
ότι η ιταλική κυβέρνηση εφαρμόζει ένα τριετές πρόγραμμα δημοσιονομικής 
προσαρμογής, το οποίο αποσκοπεί σε μια σημαντική μείωση των 
ελλειμμάτων, σε βαθμό που να επιτρέπει καταρχήν τη σταθεροποίηση και, 
στη συνέχεια, τη διαμόρφωση πτωτικής τάσης της αναλογίας του δημόσιου 
χρέους στο ΑΕγχΠ · ότι η ιταλική κυβέρνηση κοινοποίησε το πρόγραμμα 
αυτό, στο οποίο βασίζεται η αίτηση της για τη χορήγηση δάνειου· ότι θα 
εφαρμόσει πλήρως το πρόγραμμα αυτό κατά τη διάρκεια της τριετούς 
περιόδου 1993-1995, έτσι ώστε να επιτύχει την υλοποίηση των 
συμφωνημένων στόχων και ειδικών μέτρων που προβλέπονται σ'αυτό, οι 
οποίοι είναι οι ακόλουθοι: 
1. Οι δημοσιονομικοί στόχοι για το 1993, 1994 και το 1995 έχουν 
καθοριστεί σε επίπεδα που επιτρέπουν τη σταθεροποίηση της αναλογίας 
του δημόσιου χρέους στο ΑΕγχΠ έως το 1995. Βάσει των προβλεπόμενων 
ρυθμών αύξησης του ΑΕγχΠ το 1993 (1,5%), το 1994 (2,4%) και το 1995 
(2,6%), οι στόχοι αυτοί είναι οι εξής: 
για το 1993, 150 τρισεκατ. LIT για το καθαρό προς χρηματοδότηση 
υπόλοιπο του κρατικού τομέα και πλεόνασμα 50 τρισεκατ. LIT για το 
εκτός πληρωμών τόκων δημοσιονομικό υπόλοιπο του κρατικού τομέα 
(πρωτογενές πλεόνασμα). 
για το 1994, καθαρό προς χρηματοδότηση υπόλοιπο του κρατικού τομέα 
ύψους 125 τρισεκατ. LIT και πρωτογενές πλεόνασμα 77 τρισεκατ. LIT· 
για το 1995, καθαρό προς χρηματοδότηση υπόλοιπο του κρατικού τομέα 
ύψους 85 τρισεκατ. LIT και πρωτογενές πλεόνασμα 115 τρισεκατ. LIT. 
2. Σε περίπτωση διαπίστωσης ενδεχομένου αύξησης της επιβάρυνσης για 
τις πληρωμές τόκων σε σχέση με τις σημερινές προβλέψεις των 
ιταλικών αρχών (202 τρισεκατ. LIT για το 1994 και 200 τρισεκατ. LIT 
για το 1995), οι στόχοι για τα πρωτογενή πλεονάσματα θα 
αναθεωρηθούν προς τα πάνω κατά την υποβολή των λεπτομερών προτάσεων 
για τους προϋπολογισμούς αυτών των ετών, έτσι ώστε να εξασφαλιστεί 
η τήοηση των στόχων για τις συνολικές δανειακές ανάγκες και η 
σταθεροποίηση, έως το 1995, της αναλογίας του ακαθάριστου δημόσιου 
χρέους στο ΑΕγχΠ. \1ετά την ημερομηνία αυτή, το πρωτογενές πλεόνασμα 
θα διατηρηθεί σε επαρκώς υψηλά επίπεδα προκειμένου να εξασφαλιστεί 
η περαιτέρω μείωση του συνολικού ελλείμματος και της αναλογίας του 
δημόσιου χρέους στο ΑΕγχΠ. 
3. Οι ανωτέρω αναφερόμενοι στόχοι για τα δημοσιονομικά ελλείμματα 
είναι εκφρασμένοι σε απόλυτα ποσά· βάσει των τελευταίων 
μακροοικονομικών προβλέψεων των ιταλικών αρχών, οι στόχοι αυτοί 
αντιπροσωπεύουν: 
για το καθαρό προς χρηματοδότηση υπόλοιπο του κρατικού τομέα: 9,3% 
του ΑΕγχΠ το 1993, 7,3% το 1994 και 4,7% το 1995· 
για το πρωτογενές πλεόνασμα: 3,1% του ΑΕγχΠ το 1993, 4,5% το 1994 
και 6,4% το 1995· 
- 3 -
Η αντίστοιχη εξέλιξη της αναλογίας του ακαθάριστου χρέους του κρατικού 
τομέα στο ΑΕγχΠ εκτιμάται σε 110,6% στο τέλος του 1993, 112,5% στο 
τέλος του 1994 και 112,4% στο τέλος του 1995. 
4. Το πρόγραμμα ιδιωτικοποίησης κρατικών περιουσιακών στοιχείων που θα 
εφαρμόσουν οι ιταλικές αρχές προορίζεται να αποφέρει στο κράτος 
καΛ3ρά έσοδα ύψους 7 τρισεκατ. LIT to 1993, 15 τρισεκατ. LIT το 
1994 και 12 τρισεκατ. LIT το 1995. Στο πλαίσιο της νομοθεσίας που 
έχει ήδη θεσπιστεί, η ιταλική κυβέρνηση θα δημοσιεύσει κατάλογο 
δημόσιων επιχειρήσεων και άλλων κρατικών περιουσιακών στοιχείων που 
θα ιδιωτικοποιηθούν, καθώς και το χρονοδιάγραμμα αυτών των 
ιδιωτικοποιήσεων. Τα πέραν των προβλεφθέντων έσοδα από 
ιδιωτικοποιήσεις θα διατεθούν για vr<v αύξηση του πρωτογενούς 
πλεονάσματος του κρατικού τομέα και, κατά συνέπεια, για τη μείωση 
της αναλογίας του δημόσιου χρέους στο ΑΕγχΠ, και όχι για την 
υποκατάσταση αναγκαίων προσαρμογών δαπανών : at εσόδων. 
5. Στο πλαίσιο των δυνατοτήτων που παρέχονται από τη νομοθεσία που 
έχει θεσπιστεί, η ιταλική κυβέρνηση θα υποβάλει και θα συνεχίσει 
την επιβολή διεξοδικών μέτρων διαρθρωτικής μεταρρύθμισης στους 
τομείς (Ι) της υγειονομικής περίθαλψης, με σκοπό την κάλυψη των 
αδυναμιών και τη συγκράτηση των δαπανών, καθιστώντας επίσης πλήρως 
υπεύθυνες τις κυβερνητικές αρχές σε περιφερειακό επίπεδο για τις 
υπερβολικές δαπάνες κατά την εκτέλεση των διαδικασιών αποκέντρωσης 
του Εθνικού Συστήματος Υγείας· (Μ) της δημόσιας διοίκησης, για τη 
βελτίωση του ελέγχου των δαπανών αποζημίωσης των εργαζομένων και 
της αποτελεσματικότητας και παραγωγικότητας της δημόσιας διοίκησης, 
προσφεύγοντας επίσης σε αύξηση της κινητικότητας του προσωπικού 
καθώς και της ευθύνης των διευθυντικών στελεχών· (III) των 
συντάξεων, με σκοπό τη σταθεροποίηση των συνταξιοδοτικών δαπανών σε 
σχέση με το ΑΕγχΠ, αυξάνοντας την ηλικία συνταξιοδότησης, 
εναρμονίζοντας την αναπροσαρμογή για την προστασία της αγοραστικής 
δύναμης· και (Ιν) της χρηματοδότησης σε τοπικό επίπεδο, για τη 
μείωση της εξάρτησης των τοπικών αρχών από τις μεταβιβαστικές 
πληρωμές της κεντρικής διοίκησης, εισαγάγοντας επίσης νέες μορφές 
φορολογ ί ας. 
Ότι αποτελεί επίσης επιδίωξη των ιταλικών αρχών η συνέχιση της 
εφαρμογής πολιτικών στο νομισματικό τομέα καθώς και στον τομέα των 
εισοδημάτων με σκοπό τη μείωση του πληθωρισμού, ιδιαίτερα: 
Στο πλαίσιο της επίτευξης του πρωταρχικού στόχου της συγκράτησης 
των πληθωριστικών πιέσεων, η αύξηση του μεγέθους Μ2 κατά το 1993 θα 
κυμαίνεται στο επίπεδο του 5-7% που δεν συμφωνεί με τις προβλέψεις 
του 1993 όσον αφορά την ονομαστική αύξηση του ΑΕγχΠ. Σε συνδυασμό 
με τον στόχο αυτό, η Banca d'Italia θα επιβλέπει στενά το ποσοστό 
αύξησης των χορηγούμενων εγχώριων πιστώσεων σύμφωνα με τους στόχους 
που έχουν τεθεί για το ποσοστό πληθωρισμού και την αύξηση του 
μεγέθους Μ2. Κατά τα έτη 1994 και 1995, οι νομισματικοί στόχοι 
καθώς και οι επιδόσεις θα συνεχίσουν να κινούνται στο πλαίσιο της 
μείωσης που πληθωρισμού που έχει προβλεφθεί στο τριετές πρόγραμμα 
δημοσιονομικής προσαρμογής της ιταλικής κυβέρνησης. Πρόθεση της 
τελευταίας είναι να εισαγάγει νομοθετικά μέτρα για την κατάργηση 
της νομικής δυνατότητας νομισματικής χρηματοδότησης μέχρι το τέλος 
- 4 -
του 1993, σε εφαρμογή του στόχου του άρθρου 104 της Συνθήκης για 
την Ευρωπαϊκή Ένωση. 
Η ιταλική κυβέρνηση θα επιδιώξει να εξασφαλίσει την συγκράτηση του 
επιπέδου των αμοιβών σε όλους τους τομείς της οικονομίας, 
στηριζόμενη στην συμφωνία του Ιουλίου 1992 μεταξύ της κυβέρνησης, 
των επαγγελματικών ενώσεων και της ένωσης βιομηχάνων σχετικά με τη 
μεταρρύθμιση του μηχανισμού καθορισμού των αμοιβών διατηρώντας τον 
σχεδιαζόμενο περιορισμό των αμοιβών στο δημόσιο τομέα. 
Ότι υπάρχει συμφωνία για την εφαρμογή της απόφασης αυτής οι ιταλικές 
αρχές να προβαίνουν σε διαβουλεύσεις με την Επιτροπή και να παρέχουν 
όλες τις απαραίτητες πληροφορίες για την πλήρη και αποτελεσματική 
παρακολούθηση του συμφωνηθέντος προγράμματος προσαρμογής· ότι, σύμφωνα 
με την απόφαση αυτή, οι εξελίξεις στην ιταλική οικονομία καθώς και στην 
ιταλική οικονομική πολιτική θα αναθεωρούνται δύο φορές κατ'έτος στο 
πλαίσιο πολυμερούς εποπτείας ή συχνότερα εφόσον υπάρξει ανάγκη, 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
Άρθρο 1 
Η Κοινότητα θα χορηγήσει στην Ιταλική Δημοκρατία δάνειο ύψους 8.000 
εκατ. ECU ή το ισοδύναμο ποσό σε άλλα νομίσματα, κατ'εφαρμογή του 
κανονισμού (ΕΟΚ) αριθ. 1969/88. 
Άρθρο 2 
Το δάνειο θα διατεθεί στην Ιταλική Δημοκρατία σε τέσσερις δόσεις. Η 
μέση διάρκεια κάθε δόσης δεν θα υπερβαίνει τα έξι χρόνια. Οι δύο πρώτες 
δόσεις θα έχουν ως εξής: 
η πρώτη θα ανέρχεται σε 2.000 εκατ. ECU ή το ισοδύναμο ποσό σε άλλα 
νομίσματα και θα χορηγηθεί όχι νωρίτερα από την 1η Φεβρουαρίου 
1993· 
η δεύτερη δόση ύψους 2.000 εκατ. ECU ή το αντίστοιχο ποσό σε άλλα 
νομίσματα θα διατεθεί όχι νωρίτερα από την 1η Ιουλίου 1993, και σε 
κάθε περίπτωση εφόσον η Επιτροπή, μετά από διαβουλεύσεις με το 
Συμβούλιο και βάσει της εξέτασης που θα πραγματοποιηθεί σε 
συνεργασία με την Νομισματική Επιτροπή για την πρόοδο κατά την 
εκτέλεση του προγράμματος, θεωρήσει ότι έχουν ήδη ληφθεί τα τυχόν 
αναγκαία συμπληρωματικά μέτρα και ότι είναι δυνατή η επίτευξη των 
δημοσιονομικών στόχων του προγράμματος για το 1993, αφού ληφθούν 
υπόψη η χαμηλότερη οικονομική ανάπτυξη ή τα υψηλότερα επιτόκια σε 
σχέση με τα αναμενόμενα μεγέθη. 
Η τρίτη κ^ι τέταρτη δόση θα διατεθούν ως εξής: 
Πριν από την 30^ Σεπτεμβρίου 1993, η ιταλική κυβέρνηση, σε 
συνεργασία με την Επιτροπή, θα επανεκτιμήσει τους δημοσιονομικούς 
στόχους για το 1994 ούτως ώστε να επιτευχθούν οι ουσιαστικοί στόχοι 
του μεσοπρόθεσμου προγράμματος και βάσει των τρεχουσών και 
προβλεπόμενων μακροοικονομικών εξελίξεων. Η τρίτη δόση θα ανέρχεται 
σε 2.000 εκατ. ECU ή το ισοδύναμο ποσό σε άλλα νομίσματα και θα 
διατεθεί όχι νωρίτερα από την 1η Φεβρουαρίου 1994, σε κάθε δε 
περίπτωση μόνον εφόσον η Επιτροπή, μετά από διαβουλεύσεις με το 
- 5 -
Συμβούλιο και βάσει της εξέτασης σε συνεργασία με τη Νομισματική 
Επιτροπή, θεωρήσει ότι έχουν επιβληθεί τα απαραίτητα μέτρα για την 
επίτευξη των δημοσιονομικών στόχων που τέθηκαν για το 1994. 
Πριν από την 30η Σεπτεμβρίου 1994, η ιταλική κυβέρνηση, σε 
συνεργασία με την Επιτροπή, θα επανεκτιμήσει τους δημοσιονομικούς 
στόχους για το 1995 ούτως ώστε να επιτευχθούν οι ουσιαστικοί στόχοι 
του μεσοπρόθεσμου προγράμματος και σύμφωνα με τις τρέχουσες και 
προβλεπόμενες μακροοικονομικές εξελίξεις. Η τέταρτη δόση θα 
ανέρχεται σε 2.000 εκατ. ECJ * το ισοδύναμο ποσό σε άλλα νομίσματα 
και θα διατεθεί όχι νωρίτερα απο την 1η Φεβρουαρίου 1995, σε κάθε 
δε περίπτωση μόνον εφόσον η Επιτροπή, μετά από διαβουλεύσεις με το 
Συμβούλιο και βάσει της εξέτασης σε ou*εργασία με την Νομισματική 
Επιτροπή, θεωρήσει ότι έχουν επιβληθεί τα απαραίτητα μέτρα για την 
επίτευξη των δημοσιονομικών στόχων που τέθηκαν για το 1995. 
Άρθρο 3 
1. Τα δάνειο που θα χορηγηθεί βάσει της αποφάσεως που λήφθηκε από την 
ιταλική κυβέρνηση για την εφαρμογή των δημοσιονομικών προσαρμογών 
και του προγράμματος μεταρρύθμισης το οποίο έχει υποβληθεί, οι 
στόχοι του οποίου αναφέρονται στην αιτιολογική σκέψη της απόφασης 
αυτής. 
2. Η Επιτροπή, σε συνεργασία με την Νομισματική Επιτροπή, θα εξετάζει 
σε τακτά χρονικά διαστήματα την εξέλιξη της οικονομικής κατάστασης 
της Ιταλίας καθώς και την εκτέλεση της δημοσιονομικής προσαρμογής 
και του προγράμματος μεταρρύθμισης, όπως επιβάλλεται. Η εξέταση 
αυτή θα συνεχιστεί μέχρι την πλήρη αποπληρωμή του δανείου. 
Άρθρο 4 
Η απόφαση αυτή απευθύνεται στην Ιταλική Δημοκρατία. 
Βρυξέλλες, 
Για το Συμβούλιο 
0 Πρόεδρος 
c-
ISSN 0254-1483 
COM(93) 17 τελικό 
ΕΓΓΡΑΦΑ 
GR 01 
Apifl. καταλόγου : CB-CO-93-021-GR-C 
ISBN 92-77-52129-5 
Υπηρεσία Επισήμων Εκδόσεων των Ευρωπαϊκών Κοινοτήτων 
L·2985 Luxembourg